בעיני הארמנים נחשב טומניאן "משורר כל הארמנים". הוא זכה לכינוי זה כאשר הקתוליקוס של ארמניה ציווה שפליטים ארמניים מן המערב לא ייכנסו לאזורים מסוימים בביתו ובכנסייתו, בתוקף סמכותו כ"קתוליקוס של כל הארמנים". בתגובה ביקר טומניאן את ההחלטה, והכריז שהפליטים יכולים לבקש מקלט אצל הקתוליקוס בתוקף סמכותו שלו כ"משורר כל הארמנים".
הוא יצר שירי זמר, אגדות, ואפוסים. הוא תרגם לארמנית מיצירות ביירון, גתה ופושקין .
בין יצירותיו הבולטות:
בלאדות ושירים
רומאנים
מעשיות
לאחר מותו.
יצירותיו של טומניאן תורגמו, בין היתר, על ידי ואלרי בריוסוב, קונסטנטין בלמונט, יוסף ברודסקי, סמואיל מרשק ובלה אחמדולינה.
בארמניה קיימים שני מוזיאונים המוקדשים לטומניאן; האחד בכפר הולדתו דסך, והשני בבירה ירוואן, שנפתח בשנת 1953.
בשנת 2011 רכשה ממשלת ארמניה את הבית בטביליסי שבו התגורר בשעתו טומניאן, והפקידה אותו בידי איגוד הסופרים של ארמניה.
המקומות הבאים נקראו על שמו של טומניאן:
תחנה מרכזית כפר סבא
התחנה המרכזית של כפר סבא היא תחנה מרכזית ומסוף האוטובוסים המרכזי של העיר כפר סבא. ממוקמת במרכז העיר ברחוב ויצמן.
התחנה נחנכה ב-14 בספטמבר 1960.
מבנה התחנה.
התחנה כוללת שתי יציאות/כניסות לאוטובוסים ברחובות תל חי ורחוב ויצמן. בנוסף היא גובלת גם ברחובות האתרוג והעמק. התחנה בנויה כמרובע מוקף חומה ובו רציפים, תחנת תדלוק ומקומות חניה.
בצד הפונה אל רחוב ויצמן ממוקמות כמה חנויות, בהן גם סניף שירות של רב-קו. ליד החנויות מוצבת תחנת אוטובוס נוספת, חיצונית, המשמשת אוטובוסים עירוניים החולפים לאורך רחוב ויצמן.
שירות בתחנה.
מהתחנה יוצאים קווי אוטובוס בעיקר למטרופולין תל אביב ולשרון, מרבית קווי האוטובוס בשרון יוצאים ממסוף צומת רעננה ולכן מספר הקווים היוצאים מהתחנה לא גדול.
מקרא סימנים:
בתחנה עצמה.
כל הקווים ברשימה הנמצאת מתחת מופעלים על ידי חברת מטרופולין.
שילה שרווד
שילה הילרי פרקין-שרווד (באנגלית: Sheila Hilary Parkin-Sherwood; נולדה ב-22 באוקטובר 1945) היא אתלטית עבר בריטית, סגנית אלופה אולימפית (מקסיקו סיטי 1968) ואלופת משחקי חבר העמים הבריטי (אדינבורו 1970) בקפיצה לרוחק.
ביוגרפיה.
שרווד נולדה וגדלה בשפילד, אנגליה בשם שילה הילרי פרקין.
באליפות אירופה שנערכה בבלגרד, יוגוסלביה ב-15 בספטמבר היא סיימה במקום 12 בקפיצה לרוחק בתוצאה של 5.78 מטר, בשלב המוקדמות היא קבעה תוצאה של 6.15 ועלהת מהמקום השישי. במשחקי חבר העמים הבריטי שנערכו בפרת', אוסטרליה בסוף נובמבר 1962 היא סיימה במקום חמישי בקפיצה לרוחק בתוצאה של 5.87 מטר.
באולימפיאדת טוקיו (1964) סיימה שרווד במקום 13 בקפיצה לרוחק בתוצאה של 6.04 מטר.
במשחקי חבר העמים הבריטי שנערכו בקינגסטון, ג'מייקה בתחילת אוגוסט 1966 זכתה שרווד במדליית כסף בקפיצה לרוחק בתוצאה של 6.30 מטר, אחרי מרי ראנד בת ארצה (6.36 מטר). חודש לאחר מכן, באליפות אירופה שנערכה בבודפשט, הונגריה ב-3 בספטמבר היא סיימה במקום שביעי בקפיצה לרוחק בתוצאה של 6.30 מטר.
סגנית אלופה אולימפית.
באולימפיאדת מקסיקו סיטי (1968) זכתה שרווד במדליית כסף בקפיצה לרוחק בתוצאה של 6.68 מטר, אחרי ויוריקה ויסקופולאנו מרומניה שקבעה שיא עולם חדש של 6.82 מטר, שיפור לשיא העולם בן ה-4 שנים של מרי ראנד (6.76 מטר) ולפני טטיאנה טלישבה מברית המועצות (6.66 מטר).
באליפות אירופה שנערכה באתונה, יוון בשנת 1969 סיימה שרווד במקום עשירי בקפיצה לרוחק בתוצאה של 6.15 מטר.
במשחקי חבר העמים הבריטי שנערכו באדינבורו, סקוטלנד ביולי 1970 זכתה שרווד במדליית זהב בקפיצה לרוחק בתוצאה של 6.73 מטר, 9 ס"מ משיא העולם.
באליפות אירופה שנערכה בהלסינקי, פינלנד בשנת 1971 סיימה שרווד במקום רביעי בקפיצה לרוחק בתוצאה של 6.62 מטר.
באולימפיאדת מינכן (1972) סיימה שרווד במקום תשיעי בקפיצה לרוחק בתוצאה של 6.41 מטר
במשחקי חבר העמים הבריטי שנערכו בקרייסטצ'רץ', ניו זילנד 1974 סיימה שרווד במקום שביעי בקפיצה לרוחק בתוצאה של 6.21 מטר.
חיים אישיים.
שרווד נישאה לג'ון שרווד, זוכה מדליית ארד אולימפית (מקסיקו סיטי 1968) וסגן-אלוף אירופה (אתונה 1969) בריצת 400 מטר משוכות. בנם, דייוויד שרווד שחקן טניס בעבר ומאמן טניס בהווה, ניצח במשחק היחיד ששיחק בגביע דייוויס ביחד עם אנדי מארי את הצמד הישראלי אנדי רם ויוני ארליך שזורג באותה העת במקום 4 בעולם בשנת 2005.
תחנת הרכבת הטורקית (באר שבע)
הילווי רומבין
הילווי רומבין (בשוודית: Hillevi Rombin; 14 בספטמבר 1933 – 19 ביוני 1996) הייתה דוגמנית עבר ושחקנית שוודית, מיס שוודיה ומיס תבל לשנת 1955.
ביוגרפיה.
רומבין נולדה באופסלה, בצעירותה הייתה אתלטית מצטיינת בהתעמלות ובסקי והתחרתה בתחרויות של קרב עשר.
היא השתתפה בתחרות מיס שוודיה 1955 ונבחרה למקום הראשון, בעקבות כך נהייתה לנציגה השוודית במיס תבל 1955 בארצות הברית, גם בתחרות זו לקחה את המקום הראשון והוכתרה כמיס תבל השוודית הראשונה.
לאחר הזכייה קיבלה חוזה עם חברת ההפקות סרטי יוניברסל ועזבה את מולדתה לטובת הוליווד, היא למדה משחק ביחד עם קלינט איסטווד וברברה עדן.
בשנת 1956 הופיעה בסרט "סיפורו של בני גודמן", סרט ביוגרפי אודות הנגן בני גודמן.
ב-1957 שיחקה דיילת אוויר בסרט "איסטנבול" לצד ארול פלין.
במהלך נסיעותיה כמיס תבל היא פגשה את בעלה לעתיד, יורש עשיר למשפחת מלונאים ויועץ פוליטי של הסנאטור ג'וזף מקארתי, לזוג נולדו שישה ילדים, היא עזבה את קריירת המשחק על מנת להתמקד במשפחתה ובגידול ילדיה.
ב-19 ביוני 1996, בהיותה בת 62, נהרגה יחד עם בעלה ואחד מילדיהם בהתרסקות מטוס כתוצאה מכשל במנוע, זמן קצר לאחר ההמראה. היא הייתה זוכת מיס תבל הראשונה שנפטרה.
סיביל ברג
סיביל ברג (בגרמנית: Sibylle Berg;) נולדה ב-2 ביוני 1968 בויימאר, מזרח גרמניה היא מחברת רומנים, מסות, סיפורים קצרים, מחזות. ברג היא סופרת עכשווית הנחשבת לאחת הסופרות והמחזאיות המפורסמות והמשפיעות ביותר בעולם הדובר גרמנית. ספריה (15) תורגמו ל 34 שפות ומחזותיה (27) תורגמו ל 30 שפות ברג זכתה ב17 פרסים יוקרתיים לאורך הקריירה רבת השנים שלה. ראויים במיוחד לציון הם:
2016- פרס עיוורי המלחמה למחזה שמע (Hörspielpreis der Kriegsblinden).
2016- פרס אלזה לסקר שילר למחזאות.
2019 - פרס נסטרוי (Nestroy Theatre Prize), ה״אוסקר״ למחזה השנה בארצות דוברות הגרמנית.
2020 - פרס הגראנד-פרי לספרות. (הפרס החשוב ביותר בשווייץ)
2020 - פרס ברטולט ברכט לספרות.הכתיבה של ברג הושוותה לזו של קורט וונגוט, ברט איסטון אליס, מישל וולבק וויל סלף. היא הפכה לדמות איקונית בתת-תרבויות אלטרנטיביות גרמניות, וצברה קהילת מעריצים גדולה מאוד בקרב קהילת להטב"ק ובקהילות האמנותיות באירופה.
קורות חיים.
ברג נולדה ב-2 ביוני 1968 בויימאר. את ילדותה ונעוריה העבירה אצל משפחת אומנה בקונסטנצה. אביה היה פרופסור למוזיקה ואמה ספרנית. לפני שהחלה את לימודיה הגבוהים בגרמניה המערבית, היא אומנה כצוללנית קרבית. למשך תקופה קצרה היא למדה אוקיינוגרפיה ב אוניברסיטת המבורג ועבדה בעבודות שונות. ב-1996, עברה לגור בציריך, שווייץ.
היא נישאה בשנת 2004 ומחזיקה אזרחות שווצרית משנת 2012. הזוג מתגורר לפרקים בישראל. ברג ידועה כתומכת בתנועת הסטרייט אדג'. ברג מגדירה עצמה כלא בינארית.
ספרים.
הרומן הראשון של ברג ״A Few People Search For Happiness And Laugh Themselves To Death״יצא לאור בשנת 1997 בהוצאת Reclam לאחר שנדחה על ידי 50 הוצאות אחרות. הספר נמכר בכ 400,000 עותקים, וממשיך להמכר גם 23 שנה מאוחר יותר.
ברג כתבה 16 רומנים. לרגל הוצאות ספריה החדשים נוהגת ברג לצאת לסיבובי הופעות הדומים יותר להופעות רוק ומושכים קהל של אלפים למפגשים עימה. בשנת 2012, עם הופעת ספרה Vielen Dank für das Leben, בסיבוב ההופעות בהשתפות שחקני הקולנוע והתיאטרון קטיה רימן, מתיאס ברנדט והמוזיקאית מארי אוצ'ר.
בסיבוב ההופעות לרגל יציאתו לאור של הרומן GRM brainfuck העוסק באנגליה הנאו-ליברלית שלאחר הברקזיט, גייסה ברג את כוכב ה-Grime הצעיר בן ה-14 T.Roadz, ואת כוכבי ה-Grime הוותיקים, מייסדי Ruff Sqwad הראפרים Prince Rapid ו-Slix. בשנת 2019 יצא לאור GRM – Brainfuck, בהוצאת Kiepenheuer &amp; Witsch ושהה חודשים ברשימת רבי המכר ומכר מאות אלפי עותקים.
בשנת 2018, תורגם לראשונה רומן פרי עטה של ברג לעברית בהוצאת ״עם עובד״. ״תודה רבה על החיים״ זכה להצלחה.
מחזות.
ברג כתבה 29 מחזות. בשנת 2000 בבוכום, הועלה המחזה השני שכתבה Helges Leben (Helge's Life), והוזמן לפסטיבל מולהיים לתיאטרון.
בשנת 2008 הועלתה בתיאטרון המרכזי של ציריך ההצגה Von denen die überleben (Of Those Who Survive) בשיתוף אמנים ידועי שם כ Jon Pylypchuk, Gabríela Friðriksdóttir, ועוד.
בשנת 2013, החלה ברג לעבוד עם Maxim Gorki Theater בברלין כשהמחזה הראשון שהועלה בו- Es sagt mir nichts, das sogenannte Draußen (The So-Called Outside Means Nothing To Me), נבחר בשנת 2014 כמחזה השנה על ידי Theater heute.
בשנת 2015, זכה המחזה Und dann kam Mirna (And Then Came Mirna) ב Friedrich Luft Prize כהפקה הטובה ביותר בברלין ופוטסדם.
בשנת 2019 הוזמן המחזה Wonderland Ave ל Mülheim Theatertagen.
המחזות של ברג הועלו ומועלים בארה״ב, בריטניה, איטליה, צרפת, ספרד, פולין, ליטא, צכיה, סלובניה, הונגריה, טורקיה, דנמרק, שוודיה, נורווגיה, הולנד, רומניה ובולגריה.